**Критеријуми за оцењивање ученика из предмета биологије**

**Врста, ниво и обим знања и ангажовање ученика оцењују се тако да оцену:**

**Одличан (5)** добија ученик који у потпуности показује способност трансформације знања и примене у новим ситуацијама; лако лoгички пoвeзуje чињeницe и пojмoвe; самостално изводи закључке који се заснивају на подацима; решава проблеме на нивоу стваралачког мишљења и у потпуности критички рaсуђуje; показује изузетну самосталност уз изузетно висок степен активности и ангажовања;

**Врло добар (4)** добија ученик који у великој мери показује способност примене знања и лoгички пoвeзуje чињeницe и пojмoвe; самостално изводи закључке који се заснивају на подацима; решава поједине проблеме на нивоу стваралачког мишљења и у знатној мери критички рaсуђуje; показује велику самосталност и висок степен активности и ангажовања.

**Добар (3)** добија ученик који у довољној мери показује способност употребе информација у новим ситуацијама; у знатној мери лoгички пoвeзуje чињeницe и пojмoвe; већим делом самостално изводи закључке који се заснивају на подацима и делимично самостално решава поједине проблеме; у довољној мери критички рaсуђуje; показује делимични степен активности и ангажовања.

**Довољан (2)** добија ученик који знања која је остварио су на нивоу репродукције, уз минималну примену; у мањој мери лoгички пoвeзуje чињeницe и пojмoвe и искључиво уз подршку наставника изводи закључке који се заснивају на подацима; понекад је самосталан у решавању проблема и у недовољној мери критички рaсуђуje; показује мањи степен активности и ангажовања.

**Недовољан (1)** добија ученик који знања која је остварио нису ни на нивоу препознавања и не показује способност репродукције и примене;не изводи закључке који се заснивају на подацима; критички не рaсуђуje; не показује интересовање за учешће у активностима нити ангажовање.

**\*Закључна оцена** утврђује се на крају првог и другог полугодишта (најмање четири оцене током полугодишта), на основу свих појединачних оцена које су унете у дневник од почетка школске године. Закључна оцена на полугодишту не узима се у обзир приликом утврђивања аритметичке средине на крају другог полугодишта.

* Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.
* Уколико ученик стиче образовање и васпитање по ИОП-у 2, оцењује се на основу ангажовања и степена оставрености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.

***\**Иницијални тест**- обавља се на почетку школске године, у првој или другој недељи. Наставник процењује претходна постигнућа ученика у оквиру одређене области, која су од значаја за предмет. Резултат иницијалног процењивања се не оцењује и служи за планирање рада наставника и даље праћење напредовања ученика.

**Ученици се оцењују:**

**1) усмено** - обавља се у току оба полугодишта. Најмање две оцене у полугодишту треба да буду на основу усмене провере постигнућа ученика. Ученици увек треба да буду припремљени за усмени ордговор. Ученик може бити оцењен током сваког дела часа (уводног, главног и завршног) и на свим типовима часа (обрада, утврђивање, вежба и систематизација), без претходне најаве. Оцена је јавна са образложењем и препоруком за даљи рад. Оцена се бележи у педагошку свеску и уноси у дневник. Савку оцену ученици могу да поправе.

* **Начини оцењивања:** Дискусија на часу, мапе појмова, схеме, проблемски задаци, провера усвојености појмова усменим одговором ученика ...
* **Ниво исхода:** Разумевање (навести пример, упоредити, објаснити, препричати...)

**2) писмено**- Контролне вежбе се најављују ученицима и изводе се према унапред утврђеном плану. Ученици имају укупно четири контролне вежбе. Две контролне вежбе у првом полугодишту и две у другом полугодишту.

* Начини оцењивања: Објективни тестови са допуњавањем кратких одговора, задаци са означавањем, задаци вишеструког избора, спаривање појмова, задаци у којима је потребно објаснити одређене појмове и обележавање одређених слика...
* Ниво исхода: Памћење (дефинисати, навести, препознати, идентификовати...)

|  |  |
| --- | --- |
| 86%- 100% | одличан (5) |
| 70%- 85% | врло добар (4) |
| 50% -69% | добар (3) |
| 30%-49% | довољан (2) |
| 0 % - 29% | недовољан (1) |

Када су у питању писмене провере знања, скала која изражава однос између процента тачних одговора и одговарајуће оцене је следећа:

**3) На основу петнаестоминутне провере знања-** не морају бити унапред најављене. Резултате петнаестоминутне провере наставник уписује у педагошку свеску, а за извођење оцене су неопходне најмање три такве провере.

**4) на основу активности на часу** - У активности ученика улазе кратки усмени одговори на часу приликом обнављања или обраде нове лекције, израда домаћих задатака, рад лабораторијских вежби, кратки пројекти, израда цртежа, паноа и презентација, учешће на општинском, окружном или републичком такмичењу, ангажовање ученика у ваннаставним активностима. Наставник прати активности ученика и благовремено их бележи у своју педагошку свеску. На тај начин ученик сакупља + (када ученик сакупи ++++++, добија се једна оцена на основу активности и рада на часу).

**5) на основу рада на пројекту** –вреднује се активност и ангажовање током рада на пројекту, знања које је ученик стекао и применио у раду, продукт пројекта и излагање резултата рада. Пројектна настава се реализује кроз рад у групи што подразумева тимски рад ученика. У формирању коначне оцене из пројекта улази и тзв. вршњачко оцењивање које подразумева попуњавање анкете од стране сваког ученика у којој се износи мишљење о споственом раду и раду других ученика у групи. Наставник јасно дефинише и упознаје ученике са елементима за вредновање пројекта, групног рада и индивидуалног рада у оквиру групе.

**6)** **на основу реализације домаћих задатака** - Наставник у поступку оцењивања прикупља и бележи реализацију и оперативност у изради домаћих задатака, јасно дефинише и упознаје ученике са елементима за вредновање домаћег задатка и све то бележи у своју педагошку свеску. Наставник вреднује сваки домаћи задатак (домаћи задатак мора одговорити захтеву задатог задатка; да буде потпун, тачан). Уколико ученик не учествује у реализацији домаћих задатака, за сваки неурађен домаћи задатак добија се -, након 5 - добија се негативна оцена.

**\*Остало- школска свеска-** наставник може да оцени свеску ученика на крају полугодишта/школске године. Наставник оцењује: садржај свеске, уредност, цртеже, додатне текстове...

**Име и презиме наставника:** Маја Јовановић